ਇੱਕ ਕੁੱਤੇ ਦੀ ਪੜਤਾਲ
"ਇੱਕ ਕੁੱਤੇ ਦੀ ਪੜਤਾਲ " (ਜਰਮਨ: "Forschungen eines Hundes") ਫ੍ਰਾਂਜ਼ ਕਾਫਕਾ ਦੀ 1922 ਵਿੱਚ ਲਿਖੀ ਗਈ ਇੱਕ ਨਿੱਕੀ ਕਹਾਣੀ ਹੈ। ਇਹ ਮਰਨ ਉਪਰੰਤ ਬੀਮ ਬਾਉ ਡੇਰ ਚੀਨੀਸਚੇਨ ਮੌਅਰ ( ਬਰਲਿਨ, 1931) ਵਿੱਚ ਪ੍ਰਕਾਸ਼ਿਤ ਕੀਤੀ ਗਈ ਸੀ। ਵਿਲਾ ਅਤੇ ਐਡਵਿਨ ਮੁਇਰ ਦਾ ਕੀਤਾ ਪਹਿਲਾ ਅੰਗਰੇਜ਼ੀ ਅਨੁਵਾਦ 1933 ਵਿੱਚ ਲੰਡਨ ਵਿੱਚ ਮਾਰਟਿਨ ਸੇਕਰ ਨੇ ਪ੍ਰਕਾਸ਼ਿਤ ਕੀਤਾ ਸੀ। ਇਹ ਚੀਨ ਦੀ ਮਹਾਨ ਕੰਧ ਕਹਾਣੀਆਂ ਅਤੇ ਪ੍ਰਤੀਬਿੰਬ ( ਨਿਊਯਾਰਕ ਸਿਟੀ : ਸ਼ੌਕਨ ਬੁੱਕਸ, 1946) ਵਿੱਚ ਛਪੀ। ਇੱਕ ਕੁੱਤੇ ਦੇ ਦ੍ਰਿਸ਼ਟੀਕੋਣ ਤੋਂ ਲਿਖੀ ਗਈ ਇਹ ਕਹਾਣੀ, ਕੁਦਰਤ ਅਤੇ ਗਿਆਨ ਦੀਆਂ ਸੀਮਾਵਾਂ ਨਾਲ ਸੰਬੰਧਤ ਹੈ। "ਇੱਕ ਕੁੱਤੇ ਦੀ ਪੜਤਾਲ" ਕਾਫ਼ਕਾ ਦਾ ਆਪਣੇ ਅਧੂਰੇ ਨਾਵਲ ਦ ਕੈਸਲ 'ਤੇ ਕੰਮ ਖ਼ਤਮ ਹੋਣ ਤੋਂ ਤੁਰੰਤ ਬਾਅਦ, ਸਤੰਬਰ - ਅਕਤੂਬਰ 1922 ਵਿੱਚ ਲਿਖੀ ਗਈ ਸੀ।